Izvor: Patrik Macek/PIXSELL

I u ponedjeljak mandatar Andrej Plenković nastavlja razgovarati s mogućim kandidatima za ministre u novoj Vladi. U Saboru su propale sjednice odbora zbog kašnjenja zastupnika, u Klubu zastupnika Mosta ima ljutih zbog toga, Milanović se nije pojavio u Saboru... Sjednica je počela na vrijeme, opet uz nesuglasice Petrova i Pernara

TIJEK DOGAĐAJA PRATITE NA NAŠEM PORTALU

18:00 Nakon što su u ponedjeljak u Hrvatskom saboru propale sjednice odbora zbog kašnjenja zastupnika, a od Mostovaca je došao samo Ivan Kovačić, iz saborske Službe za medije opravdali su zastupnike Mosta kazavši da nisu svi na vrijeme znali za sjednicu. Priopćenje pročitajteOVDJE.

17:00 Sjednica je nastavljane nakon pauze od 15 minuta, a prenosimo jeUŽIVO. Gosti Dnevnika u 18 sati su Nikola Grmoja i Miroslav Šimić.

16:00 Maras je za govornicom u Saboru spomenuo i Tomislava Karamarka, Ivu Sanadera, i HDZ-u poručio da imaju "velike vođe". "Kod vas se veliki vođe mijenjaju svaka tri mjeseca. Ovog ste skoro istukli u Lisinskom pa je sad postao veliki vođa", kazao je Maras.



15:30 Novinarka i kolumnistica portala Index Helena Puljiz telefonski nam se pridružila u ponedjeljak, u specijalnoj emisiji povodom aktualne političke situacije. Puljiz kaže da je činjenica da Most ponovno juri iznad svojih mogućnosti i stalno drugima moraliziraju i popuju. Intervju pročitajte OVDJE.

15:00 Nastavljeno zasjedanje Sabora, Ivan Pernar prvi za govornicom.

13.23 Završena je rasprava i proglašena je stanka do 15 sati.

13:15 HDZ-ov Goran Marić imenovan predsjednikom Odbora za informiranje, informatizaciju i medije.

13:07 "Osjetio sam da zastupnik Ćorić (HDZ) pokušava stvoriti privid da se HDZ bori protiv korupcije, a HDZ je generator korupcije. Sud je srušio iz proceduralnih razloga presudu protiv vas kao zločinačke organizacije", kazao je Ivan Pernar, dodajući da je i sam Reiner kazao da je HDZ generator korupcije. Reiner se uznemirio i optužio ga da laže, a Pernar mu je uzvratio da postoji snimka YouTubeu.

"Molim vas, sjednite se i ne odgovarajte mi! Lagali ste u sabornici pred hrvatskom javnošću!", kazao je Reiner. Izrekao mu je opomenu, optužio ga za rušenje digniteta Sabora i zamolio ga da to više ne radi.

Ivan Pernar se, po svemu sudeći, referirao na omašku koju je Reiner napravio svojevremeno gostujući na Hrvatskom radiju.

13:03 Odbor za zakonodavstvo sutra će u 9 sati održati novi sastanak i pokušati proći izmjene zakona.

13:03 Iako je klub HDZ-a podržao prijedlog Mosta, Miroslav Tuđman je poručio da se treba kloniti populizma, jer su uređene zemlje takve upravo zato što imaju učinkovite i uređene parlamente.

12:51 Petra Mandić imenovana je predstojnicom Ureda predsjednika Sabora. Oporba je inzistirala na odgovoru odlazi li ona nakon dvije godine, na što je Odbor potvrdno odgovorio.

Petra Mandić imenovana predstojnicom ured predsj. sabora. Oporba inzistirala na odgovoru odlazi li ona nakon 2 god. Odbor kaže - da #n1infopic.twitter.com/CHpKz2NSkH — Katarina Brecic (@kbrecic) October 17, 2016

12:31 Vesna Pusić (HNS) kazala je da bi efekti ovog zakona trebali imati nezanemarive efekte na proračun - ušteda bi iznosila između 6 i 7 milijuna kuna. Transparetno, proračunsko financiranje stranaka, koje je svima jasno, znači eliminiranje velikog prostora korupcije. Ovo je izazvalo reakcije predlagača, koji su upozorili da se radi o velikom novcu s obzirom kako građani i pojedini krajevi žive.

Izvor: N1

12:18 Prijedloge Mosta Davor Bernardić (SDP) je nazvao zabavom za narod: "Oni su su dimna zavjesa ne bi li se kadroviralo u Vladi bez problema i da se javnost zabavlja po principu 'kruha i igara', ali bez kruha." Kazao je i kako se od famoznih jamstava uglavnomm odustalo - nema ni ZERP-a ni RTV pristojbe u tim prijedlozima. Prigovorio je i što su se prijedlozi sastavljali daleko od očiju javnosti.

Više čitajte na OVOM LINKU.

12:13 Veljko Kajtazi, zastupnik romske nacionalne manjinekazao je da se ovaj prijedlog može činiti kao korak naprijed u javnosti, ali je on zapravo "dva koraka nazad", jer će se smanjenjiti sredstava za rad.

"Ljetos su mediji pisali kako Kajtazi krstari po Hrvatskoj. Umjesto godišnjih odmora i krstarenja, ja sam razgovarao s pripadnicima romske nacionalne manjine... Naravno da to košta", kaže Veljko Kajtazi, pitajući kako će se oglušiti na njihove molbe i reći da ne može doći na sastanak. Predlaže da se više pozornosti posveti provjeri trošenja, a ne smanjenju novca.

12:11 Nikola Grmoja (Most) prigovorio je SDP-u "glancanje imidža lika i djela Zorana Milanovića" te da je angažiranje "gospodina Browna" trebalo financirati odnekud, za što sigurno nisu bila dovoljna sredstva iz proračuna."Svi znamo da SDP nije htio otkriti u kojoj se kreditnoj instituciji zadužio", naveo je također, zaključujući da će stranke imati sasvim dovoljno novca za svoje financiranje.



Bauk mu je po pitanju transparentnosti kazao da pamti "ne samo sretne dane, kako kaže Gabi Novak", nego da i proljetos "nije bilo HDZ-ovca koji nije pitao koga je pomazila Grizlijeva šapa."

11:57 Arsen Bauk (SDP) kazao je da će njegova stranka biti suzdržana, a usprotivio se i hitnoj proceduri donošenja zakona, jer predlagatelj zakona nije i HDZ, a Most u svom klubu nema 15 zastupnika, koji su nužni za to. Nadalje, Bauk upozorava na manjkavost prijedloga u kojem piše da za donošenje ovih izmjena nije potrebno osigurati proračunska sredstva.

"Iznos koji bi bio potreban za ovaj zakon je veći nego što je naznačen u trenutnom prijedlogu proračuna", kazao je Bauk.

Naveo je i da smatra normalnim da se stranke financiraju javnim sredstvima, a ne na načine kako se financirala "najveća, stožerna stranka" u Hrvatskoj, a što se vidi iz suđenja pokrenutog protiv te stranke.

11:51 Završena je rasprava o produljenju mandata pravobraniteljici za osobe s invaliditetom Anki Slonšak. Započinje rasprava o prijedlogu izmjena Zakona o financiranju političkih stranaka, što predlaže Most. Miroslav Šimić je kazao da je logičnije vezati prihode stranaka uz prihode, a ne rashode državnog proračuna.

11:50 Mostov Ivan Kovačić tvrdi da nije vikao na stranačke kolege koji su jutros zakasnili na sjednicu Odbora za zakonodavstvo, a zbog čega je ista odgođena. Nakon toga, naime, iza zatvorenih vrata Kluba zastupnika Mosta čulo se kako viče. On kaže da nije vikao: ''Dalmatinac sam, mi govorimo glasnije...'', kazao je Kovačić.

Više čitajte na OVOM LINKU.

11:40 Ivan Pernar opet se javio zbog povrede poslovnika. "Gospodine Petrov, opet isti članak, 238, gospođa Strenja Linić je davala repliku kolegi iz SDP-a, a ne Reineru i niste je opomenuli, zato što je vaša stranačka zastupnica. Mene ste opomenuli", rekao je Pernar. Ukoliko smatrate da nisam dobro postupio, prijavite to odboru, koji će to provjeriti, odgovorio mu je Petrov, kazavši da ne postoji protekcija u slučaju Strenje Linić, zbog njezine stranačke pripadnosti.



11:14 Nenad Stazić javio se zbog povrede poslovnika, na članak 33., koji nalaže da predsjednik Sabora daje objašnjenja, a ne Miro Bulj, što se dogodilo kada je Bulj objasnio umjesto Petrova zašto se ide ili ne ide na hitnost postupka.

Javio se i Ivan Pernar, također zbog povrede poslovnika.

"G. Petrov kad ste inaugurirani, rekli ste da ćete nepristrano voditi sjednice Sabora. Ali nekima dozvoljavate bez opomene da krše poslovnik i skreću s teme, a kada vama netko govori nešto što vam se ne sviđa, kritizira i tjeranje s govornice", kazao je.

"Po kojoj točki?", pitao je Petrov Pernara.

"G. Petrov...", počeo je okolišati Pernar, a onda je dobio informaciju od susjeda iz saborske klupe i izviknuo: "258!"

S 81 glasom za izglasana je hitnost procedure.

Izvor: N1

11:07 Počela je sjednica Sabora. Božo Petrov dao je do znanja zastupnicima da se radi o prijedlozima njegove stranke, ali i da će doći do izglasavanja povjerenja Vladi te ga će biti riječi o izvještaju Mandatno-imunitetnog povjerenstva.



11:05 Nedolazak Mostovaca na Odbor komentirao je i Andrej Plenković: "Ja mogu odgovarati za klub HDZ-a. Svi naši zastupnici su bili i na sjednici kluba i odbora. Na svakom je klubu da vodi računa o dolascima, disciplini, nazočnosti zastupnika na odborima", rekao je Plenković.

Više čitajte na OVOM LINKU.

00:00 Izvor: N1

11:00 Miroslav Šimić (Most) dao je u Saboru izjavu za medije vezano za nepojavljivanje zastupnika Mosta, predlagača, na Odboru za zakonodavstvo te pad kvoruma na Odboru za Ustav. Objasnio je zašto se to dogodilo.

Više pročitajte na OVOM LINKU.

10:50 ''Zbog PR-a Mosta ne treba raditi preko koljena, na to treba upozoriti građane. Evo, npr, od smanjenja RTV pretplate ništa, a o tome su naveliko govorili u kampanji'', govori SDP-ov Gordan Maras u razgovoru s našom reporterkom Tinom Kosor. "Mi ćemo danas vrlo jasno reći što mislimo o njihovim modelima, idejama, rješenjima koje nude", najavljuje Maras.

Kažnjavanje nedolaska zastupnika na glasanje ne bi smjelo biti kažnjavano, smatra Maras. On je za uvođenje rigoroznijih metoda. 'Imamo mogućnost evidencije, koliko je tko bio prisutan i na odborima... Nadam se da Zakon neće definirati da je rušenje kvoruma - kažnjivo. Ja ću rado uloiti novce da srušim kvorum', rekao je.

Ne zna gdje je Milanović, ali se nada da će ga danas vidjeti. 'Nisam ja njegov advokat', rekao je.



Izvor: N1

10:30 Prvi radni tjedan počeo je neslavno. Dvije su sjednice odbora propale. Iz Kluba Mosta čuje se dernjava, Ivan Kovačić se dere na stranačke kolege, vjerojatno jer nisu stigli na vrijeme na sjednicu Odbora za zakonodavstvo, javlja naša naša Katarina Brečić.

10:15 Nema kvoruma na Odboru za Ustav, javlja naša reporterka.

Oporba napustila Odbor za Ustav jer imaju "sastanak kluba zastupnika". #n1infopic.twitter.com/KJxHUTkLGK — Tina Kosor Giljevic (@tkosor) October 17, 2016

10:03 Počinje sjednica Kluba zastupnika HDZ-a, Andrej Plenković stigao je u Sabor. U isto vrijeme održava se i sastanak Kluba zastupnika SDP-a, na koji ni danas, kao niti u petak, nije došao predsjednik toga Kluba - Zoran Milanović.

Kako je u petak Milanović bježao od novinara, pogledajteOVDJE.

9:30 U HDZ je stigao i Pavo Barišić s Instituta za filozofiju. Postavlja se i pitanje je li i on potencijalni ministar.

9:00 Kako javlja naš reporter s terena, Elvir Mešanović, Plenković nema posloženu kadrovsku slagalicu, nema sve sigurne ministre, ali danas će u 10 sati biti Klub zastupnika HDZ-a, a potom i sjednica Sabora u 11 sati.

8:35 Mostovci se jutros nisu pojavili na sjednici saborskog Odbora za zakonodavstvo. Stigao je samo Ivan Kovačić. Kovačić na pitanje medija zašto se nisu pojavili Mostovi predlagatelji zakona kaže da je i on sam jučer tek u 18 sati dobio SMS da se jutros u pola 9 održava Odbor za zakonodavstvo, pa pretpostavlja da nisu stigli doći jer su bili kasno obaviješteni o sjednici.

Više čitajte OVDJE

00:00 Izvor: N1

Tko ima šanse zasjesti u Vladu?



Najviše šanse da ostanu ministri imaju Ante Šprlje, Slaven Dobrović i Vlaho Orepić te Zdravko Marić, Oleg Butković i Tomislav Tolušić.

Najizgledniji novi ministar uprave je Ivan Kovačić, vanjskih poslova - Davor Ivo Stier, a obrane - Damir Krstičević.

Kandidati za novog ministra zdravstva su Drago Prgomet i Milan Kujundžić koji je s Plenkovićem razgovarao i o znanosti i obrazovanju te Dijana Zadravec.

Ne očekuje se da će ministar kulture ostati Zlatko Hasanbegović - Bruna Esih kazala je kako ona neće, Nina Obuljen pala je u sjenu, pa su se u tom smislu pojavila imena Anje Šovagović i Jasena Mesića.

Za ministra demografije spominje se Stjepan Šterc, znanosti i obrazovanja - Radovan Fuchs, rada i socijalnog sustava - Nada Murganić, turizma - Martina Bienenfeld i Gari Capelli, gospodarstva - Goran Marić, Tomislav Čorić i Martina Dalić.

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.